《三月廿二日汾阳道上见梨花折得一枝口号》
明代·董文骥

东风远到晋山迟，三月梨花始放时。雨里粉痕殊郑重，月中空色共迷离。

待人雪夜寒无粟，骑马平明淡扫眉。九十春光故园外，乡心客眼寄琼枝。

作者简介：明末清初江南武进人，字玉虬，号云和、易农。顺治六年进士。官御史，敢直言。康熙初迁甘肃陇右道。旋得还。诗有名。晚年家居，颇留意推挽后学。有《微泉阁集》。